CELEX: 62009CN0482
Language: fi
Date: 2009-11-30 00:00:00
Title: Asia C-482/09: Ennakkoratkaisupyyntö, jonka Court of Appeal (England   Wales) (Civil Division) (Yhdistynyt kuningaskunta) on esittänyt 30.11.2009 — Budějovický Budvar, národní podnik v. Anheuser-Busch, Inc.

30.1.2010   
            
            
               FI
            
            
               Euroopan unionin virallinen lehti
            
            
               C 24/42
            
         Ennakkoratkaisupyyntö, jonka Court of Appeal (England & Wales) (Civil Division) (Yhdistynyt kuningaskunta) on esittänyt 30.11.2009 — Budějovický Budvar, národní podnik v. Anheuser-Busch, Inc.
   (Asia C-482/09)
   2010/C 24/72
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   Court of Appeal (England & Wales) (Civil Division)
   
      Pääasian asianosaiset
   
   
      Valittaja: Budějovický Budvar, národní podnik
   
      Vastapuoli: Anheuser-Busch, Inc.
   
      Ennakkoratkaisukysymykset
   
   
               1)
            
            
               Mitä tarkoitetaan neuvoston direktiivin 89/104/ETY (1) 9 artiklan 1 kohdan käsitteellä ”sallinut” ja erityisesti
               
                           a)
                        
                        
                           onko ”sallinut” yhteisön oikeuden käsite vai voiko kansallinen tuomioistuin soveltaa kansallisia säännöksiä sallimisen osalta ja myös määräajan ja pitkäkestoisen vilpittömän samanaikaisen käytön osalta;
                        
                     
                           b)
                        
                        
                           jos ”sallinut” on yhteisön oikeuden käsite, voidaanko tavaramerkin haltijan katsoa sallineen toisen pitkään käyttämän saman tavaramerkin vakiintuneen vilpittömän käytön, jos tavaramerkin haltija on jo pitkään tiennyt käytöstä muttei ole kyennyt estämään sitä;
                        
                     
                           c)
                        
                        
                           joka tapauksessa, onko tarpeen, että tavaramerkin haltija rekisteröi tavaramerkkinsä ennen kuin haltija voi ”sallia” toisen käyttävän (i) samaa tai (ii) sekaannusta aiheuttavalla tavalla samankaltaista tavaramerkkiä?
                        
                     
         
               2)
            
            
               Mistä ajankohdasta ”yhtäjaksoinen viiden vuoden aika” alkaa kulua, ja erityisesti voiko se alkaa (ja jos näin on, voiko se päättyä) ennen kuin aikaisemman tavaramerkin haltijan tavaramerkki rekisteröidään; ja jos näin on, minkä edellytysten vallitessa aika alkaa kulua?
            
         
               3.
            
            
               Sovelletaanko neuvoston direktiivin 89/104/ETY 4 artiklan 1 kohdan a alakohtaa niin, että aikaisemman tavaramerkin haltijalle annetaan siinä etusija, vaikka kahta samaa tavaramerkkiä on käytetty samojen tavaroiden tunnusmerkkinä pitkään vilpittömästi ja samanaikaisesti, jolloin aikaisemman tavaramerkin alkuperän takaaminen ei merkitse sitä, että tavaramerkillä tarkoitetaan aikaisemman tavaramerkin haltijan eikä kenenkään muun tavaroita, vaan se merkitsee sitä, että tavaramerkillä tarkoitetaan tavaramerkin haltijan tavaroita ja toisen käyttäjän tavaroita?
            
         
      (1)  Jäsenvaltioiden tavaramerkkilainsäädännön lähentämisestä 21.12.1988 annettu ensimmäinen neuvoston direktiivi 89/104/ETY (EYVL L 40, s. 1).